2008. aasta suveolümpiamängudel Pekingis sai Jamaika 100 m jooksus kolmikvõidu, aga ilma Campbellita (Shelly-Ann Fraser, Sherone Simpson ja Kerron Stewart). Ka 200 m jooksus oli finaalis kolm jamaikalast, aga võitsid nad üksnes kaks medalit. Campbell võitis isikliku rekordi 21,74-ga, järgnesid Felix 21,93 ja Stewart 22,00-ga, Simpson jäi 22,36-ga 6. kohale. 4×100 m teatejooksu poolfinaalis USA diskvalifitseeriti ja parima aja 42,24 jooksnud Jamaika pidi saama kerge kulla, aga finaalis ei jõudnud nemadki pulgaga finišisse ja olümpiavõitjaks tuli 42,31-ga Venemaa.